**Покана за публично обсъждане на проекта за бюджет 2021 г. на Община Иваново**

На основание чл. 84, ал. 6 от Закона за публичните финанси и  Наредба за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Иваново, кметът на Община Иваново Георги Миланов кани местната общност на

ПУБЛИЧНО ОБСЪЖДАНЕ НА ПРОЕКТА ЗА БЮДЖЕТ ЗА 2021 година

Уважаеми съграждани,

Предстои приемането на бюджета на Община Иваново за 2021 година. Очакваме вашите мнения, препоръки и предложения за проектобюджет 2021 г. в деловодството на Община Иваново или на електронен адрес obshtina@ivanovo.bg до 9,00 часа на 08.02.2021 година.

За постъпилите становища и предложения от публичното обсъждане ще бъде съставен протокол, който ще се приложи като неразделна част от проекта на общинския бюджет при внасянето му за разглеждане от Общински съвет.

Обсъждането ще се проведе на 8 февруари 2021 г. /понеделник/ от 10.00 часа в залата на Читалище „Христо Ботев“ с. Иваново, при спазване на всички противоепидемични мерки, съобразно заповедите на Министъра на здравеопазването.